Temeljem članka 18. Zakona o turističkim zajednicama i promicanju hrvatskog turizma (NN br. 52/19 i 42/20) Turističko vijeće Turističke zajednice grada Šibenika na svojoj 8. sjednici dana 11.03.2022. godine raspisuje:

**NATJEČAJ za izbor DIREKTORA/ICE TURISTIČKE ZAJEDNICE GRADA ŠIBENIKA**

**( na određeno puno radno vrijeme, na 4 godine)**

**Uvjeti:**

Kandidati moraju ispunjavati opće uvjete Zakona o radu (NN 93/14, 127/17, 98/19) te uvjete propisane Pravilnikom o posebnim uvjetima koje moraju ispunjavati zaposleni u Turističkim zajednicama (NN 13/22), kako slijedi:

1. završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij,

2. najmanje šest godina radnog iskustva na poslovima koji odgovaraju stupnju stečene stručne spreme iz točke 1. ovoga stavka, ili najmanje dvije godine radnog iskustva na rukovodećim poslovima u turizmu,

3. znanje jednoga stranog jezika,

4. znanje rada na osobnom računalu.

Kandidat mora ispunjavati uvjet položenog stručnog ispita za rad u turističkoj zajednici (u daljnjem tekstu: stručni ispit) sukladno odredbi članka 23. stavak 1. Zakona.

Kandidat za direktora/direktoricu koji ispunjava sve formalne uvjete natječaja, a nema položen stručni ispit dužan ga je položiti u roku od jedne godine od dana stupanja na rad, sukladno članku 23. stavku 6. Zakona.

Uz dokaze o ispunjavanju posebnih uvjeta, prilikom prijave na javni natječaj, kandidat prilaže svoj prijedlog četverogodišnjeg programa rada turističke zajednice, izrađenog na temelju strateških dokumenata koji se odnose na područje na kojem djeluje turistička zajednica i u skladu s metodologijom i obveznim uputama za izradu godišnjeg programa rada - link <https://mint.gov.hr/UserDocsImages/AAA_2020_MINTIS/dokumenti/201112_metodologija_TZ.pdf>

 Direktor/ica imenuje se na mandatno razdoblje od četiri godine.

**Obvezna dokumentacija uz prijavu:**

• Životopis

 • Dokaz o stručnoj spremi, traženom radnom iskustvu (HZMO - elektronički zapis o radnopravnom statusu odnosno, u slučaju radnog staža u inozemstvu, odgovarajuću potvrdu poslodavca ili ugovor o radu iz kojeg je razvidno trajanje zaposlenja i sl.) te dokaz o poznavanju stranih jezika i poznavanju rada na računalu (preslike uvjerenja, svjedodžbi, potvrda i slične dokumentacije ili drugi odgovarajući dokument)

 • Uvjerenje o kaznenom postupku („uvjerenje o nekažnjavanju“ nadležnog suda)

Prijava na natječaj mora sadržavati:
- ime i prezime kandidata/kinje,
- adresu,
- broj telefona/mobitela i adresu elektroničke pošte,
- naznaku kako je riječ o prijavi na predmetni natječaj,
- specifikaciju priloga/priloženih dokaza uz prijavu,
- potpis kandidata/kandidatkinje

Kandidati prijavom na natječaj pristaju da se njihovi osobni podaci obrađuju u potrebnom obimu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. 04.2016. godine (Službeni list Europske unije, L119/1).

Prijave i dokazi o ispunjavanju uvjeta te životopis kandidata dostavljaju se najkasnije u roku od 8 dana od dana objave natječaja na službenoj stranici Turističke zajednice grada Šibenika , isključivo na adresu:

**TURISTIČKA ZAJEDNICA GRADA ŠIBENIKA**

**Fausta Vrančića 18**

**22000 ŠIBENIK**

**s naznakom**

**"NATJEČAJ ZA DIREKTORA/ICU TURISTIČKE ZAJEDNICE GRADA ŠIBENIKA"**

**„NE OTVARAJ“**

Neće se razmatrati prijave koje su nepotpune ili nerazumljive, kao ni prijave koje se dostave izvan roka ili na način različit od načina dostave propisanog ovim javnim natječajem.

Poslodavac zadržava pravo u cijelosti ili djelomično poništiti natječaj, odnosno ne prihvatiti niti jednu pristiglu prijavu.

 O rezultatima natječaja kandidati će biti obaviješteni u roku od 8 dana od donošenja odluke Turističkog vijeća Turističke zajednice grada Šibenika.